《阳朔山》
宋代·宋咸

独起独高雄入汉，相耀相映翠成堆。
若非群玉崑西至，即是三峰海上来。
疑有洞天通日月，绝无樵路到尘埃。
如何得似巨灵手，擘向天家对凤台。

作者简介：建州建阳人，字贯之。仁宗天圣二年进士。知邵武军，立学置田以养士。移守韶州，奏除悍卒，境内肃然。狄青经制广西时，任其为转运使，以功转职方员外郎。官至都官郎中。有《易补注》、《扬子法言注》、《朝制要览》、《延年集》等。